ai4bharat/Pralekha huggingface dataset:
প্রতিরক্ষামন্ত্রক
ডিআরডিও-র জাতীয় প্রযুক্তি দিবসের অনুষ্ঠানে দেশকে প্রযুক্তির রপ্তানিকারক হিসাবে গড়ে তোলার আহ্বান জানিয়েছন প্রতিরক্ষা মন্ত্রী শ্রী রাজনাথ সিং
নতুন দিল্লি, ১১ই মে, ২০২০
প্রতিরক্ষা মন্ত্রী শ্রী রাজনাথ সিং, দেশকে আত্মনির্ভর ও প্রযুক্তির রপ্তানিকারক হিসেবে গড়ে তোলার আহ্বান জানান। জাতীয় প্রযুক্তি দিবস উপলক্ষ্যে তিনি ভিডিও কনফারেন্সের মাধ্যমে প্রতিরক্ষা, গবেষণা ও উন্নয়ন সংস্থা -র বিজ্ঞানীদের উদ্দেশ্যে ভাষণ দিচ্ছিলেন।
শ্রী সিং বলেন, গত ৫ বছরে আমরা নতুন লক্ষ্যমাত্রা ধার্য করেছি এবং সেখানে পৌঁছানোর জন্য যথাযথ নীতি অনুসরণ করে এগিয়ে চলেছি। তিনি বলেন, প্রতিরক্ষা, গবেষণা, উন্নয়ন এবং উৎপাদন – প্রতিটি ক্ষেত্রেই পরিবর্তন দেখা যাচ্ছে। দেশীয় প্রযুক্তি এবং দেশে উৎপাদনের ওপর গুরুত্ব দিয়ে তিনি বলেন, ভারত যখন প্রযুক্তি রপ্তানিকারক দেশ হিসেবে গড়ে উঠবে, তখনই আমরা প্রকৃত অর্থে আত্মনির্ভর হয়ে উঠবো।
ভারতকে প্রযুক্তির কেন্দ্রস্থল হিসেবে গড়ে তুলতে দেশের গবেষকদের তিনি উদ্যোগী হবার অনুরোধ জানান। এই লক্ষ্যে পৌঁছতে সরকার এবং সাধারন মানুষ তাঁদের সম্পূর্ণ সহযোগিতা করবে বলে প্রতিরক্ষামন্ত্রী আশ্বাস দেন।
কোভিড – ১৯ মহামারী মোকাবিলায় প্রতিরক্ষা সংগঠনগুলি যেভাবে অদৃশ্য শক্রর মোকাবিলায় লড়াই করছে, তিনি সেবিষয়ে বিস্তারিত জানান। শ্রী সিং বলেন, গত ৩ – ৪ মাস ধরে ডিআরডিও, জৈব পোষাক, স্যানিটাইজার, ব্যক্তিগত সুরক্ষা সরঞ্জামের কিট সহ এধরণের ৫০টির বেশি সামগ্রী তৈরি করেছে।
১৯৯৮ সালে পোখরাণে সফল পারমাণবিক অস্ত্র পরীক্ষাকে স্মরণ করে, জাতীয় প্রযুক্তি দিবস পালন করা হয়। দেশজ প্রযুক্তির সফল ব্যবহার এবং বিভিন্ন গুরুত্বপূর্ণ ক্ষেত্রে আত্মনির্ভর হয়ে ওঠাই এদিনটি পালনের মূল লক্ষ্য।
এই উপলক্ষ্যে আয়োজিত অনুষ্ঠানে শ্রী সিং বলেন, আমাদের বিজ্ঞানীদের জ্ঞান, মেধা ও প্রজ্ঞাকে উৎসর্গ করে আজকের দিনটি পালন করা হয়। দেশের জটিল নিরাপত্তা ব্যবস্থার নানা সমস্যার সমাধানের জন্য এই সব বিজ্ঞানীদের মূল্যবান অবদানকে আমরা স্মরণ করি।
এবছরের জাতীয় প্রযুক্তি দিবসে শক্তি–পোখরাণ–২-এ যে সমস্ত বিজ্ঞানী এবং প্রযুক্তিবিদ নিরলস কাজ করে গেছেন, তাঁদের প্রতি শ্রদ্ধা নিবেদন করা হয়। এই উপলক্ষ্যে কোভিড – ১৯ এর বিরুদ্ধে যুদ্ধে, ডিআরডিও-র উদ্ভাবিত বিভিন্ন প্রযুক্তির প্রদর্শন করা হয়।
এই অনুষ্ঠানে ডিআরডিও-র চেয়ারম্যান ড. জি. সতীশ রেড্ডি ,নীতি আয়োগের সদস্য ড. ভি. কে. সরস্বতীন এবং কেন্দ্রের প্রধান বৈজ্ঞানিক উপদেষ্টা অধ্যাপক কে. বিজয় রাঘবন ডিআরডিও-র বিজ্ঞানীদের কোভিড – ১৯ এর বিরুদ্ধে যুদ্ধে উল্লেখযোগ্য অবদান রাখায় অভিনন্দন জানান। ড. রেড্ডি বলেন, কোভিড – ১৯ এর মোকাবিলায় ডিআরডিও, ৫৩ রকমের সামগ্রী রেকর্ড সময়ে উদ্ভাবন করেছে।
এই অনুষ্ঠানে প্রতিরক্ষা বিভাগ ও ডিআরডিও-র পদস্থ আধিকারিকরা উপস্থিত ছিলেন।
(CG/CB/SFS
কর্মী, জন-অভিযোগএবংপেনশনমন্ত্রক
কর্মীদের পদোন্নতির ক্ষেত্রে সুনির্দিষ্ট আইন ও নিয়মনীতি অনুসরণ করে ব্যবস্থা গ্রহণের নির্দেশ দিল শীর্ষ আদালত
নয়াদিল্লি, ২৬ জুলাই, ২০১৮
এ বছরের ১৭ই মে এক স্পেশাল লিভ পিটিশনে শীর্ষ আদালত নির্দেশ দিয়েছে যে একটি ‘সংরক্ষিত পদ থেকে আরেকটি সংরক্ষিত পদ’-এ এবং কোন অসংরক্ষিত পদ থেকে অন্য আরেকটি অসংরক্ষিত পদে কর্মীদের পদোন্নতির ক্ষেত্রে এই স্পেশাল লিভ পিটিশনটির নিষ্পত্তি না হওয়া পর্যন্ত তা কোনভাবেই বাধা হয়ে দাঁড়াবে না। আইন ও নিয়মনীতি অনুসরণ করে কেন্দ্রীয় সরকার যোগ্য প্রার্থীদের পদোন্নতির ব্যবস্থা করতে পারবে বলে ৫ই জুন, ২০১৮-র এক নির্দেশে সুস্পষ্টভাবে ঘোষণা করেছে শীর্ষ আদালত।
আজ রাজ্যসভায় প্রশ্নোত্তরকালে এ তথ্য পেশ করেন উত্তর-পূর্বাঞ্চল উন্নয়ন , প্রধানমন্ত্রীর দপ্তর, কর্মী, জন-অভিযোগ ও পেনশন তথা পরমাণু শক্তি ও মহাকাশ প্রতিমন্ত্রী ডঃ জিতেন্দ্র সিং।
CG/SKD/DM/….
(Visitor Counter : 78
সড়কপরিবহণওমহাসড়কমন্ত্রক
ফাস্ট্যাগ প্রকল্পের সাফল্য নিশ্চিত করতে সেরা প্রযুক্তি ব্যবহারে এনএইচএআই-কে গড়করির নির্দেশ
নয়াদিল্লি, ২০ নভেম্বর, ২০১৯
কেন্দ্রীয় সড়ক পরিবহণ ও মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি ‘ফাস্ট্যাগ’ প্রকল্পের সাফল্য নিশ্চিত করতে জাতীয় মহাসড়ক কর্তৃপক্ষকে  সেরা প্রযুক্তি ব্যবহারের নির্দেশ দিয়েছেন। আগামী ১ ডিসেম্বর থেকে দেশ জুড়ে সমস্ত জাতীয় সড়ক টোল প্লাজায় জাতীয় বৈদ্যুতিন কর সংগ্রহ প্রক্রিয়া  চালু করার পদ্ধতি পর্যালোচনা করার সময় মন্ত্রী বলেন, প্রতিদিন পরীক্ষামূলক উদ্যোগে যে সমস্ত সমস্যাগুলি দেখা দেবে তা সমাধান করতে যুদ্ধকালীন তৎপরতা গ্রহণ করতে হবে। যেসব গাড়িগুলি ফাস্ট্যাগ-এর জন্য নির্ধারিত লেন ব্যবহার করবে তাদের এই ট্যাগ ইস্যু করার তাৎক্ষণিক প্রক্রিয়ার ওপর গুরুত্ব আরোপ করেন তিনি। এর ফলে, ঐসব গাড়ির মালিকদের ফাস্ট্যাগ প্রযুক্তি ব্যবহার অথবা দ্বিগুণ হারে কর প্রদান, যে কোন একটি সুযোগ গ্রহণের সংস্থান থাকবে।
জ্বালানি এবং সময় বাঁচাতে টোল প্লাজাগুলিতে গাড়ির অপেক্ষার সময় হ্রাস করার উদ্দেশ্যেই এই কর্মসূচি হাতে নেওয়া হয়েছে বলে মন্ত্রী জানিয়েছেন। এর ফলে, গাড়ির দূষণ নিক্ষেপের হার হ্রাস পাবে যা সমাজের পক্ষে লাভজনক হবে।
এনএইচএআই-এর চেয়ারম্যান শ্রী এস এস সান্ধু মন্ত্রীকে আশ্বস্ত করে জানিয়েছেন, পরীক্ষামূলক প্রক্রিয়ায় গাড়িগুলিকে তাৎক্ষণিক ফাস্ট্যাগ প্রদান-সহ সমস্ত সুযোগ-সুবিধা রাখা হবে। তিনি আরও জানান, প্রতিদিন এই কর্মসূচি পর্যালোচনা করা হবে।
SSS/CB/DM
(Visitor Counter : 25
রাষ্ট্রপতিরসচিবালয়
রাষ্ট্রপতি সিমলায় : মাসোব্রা-তে রাষ্ট্রপতি নিবাসের টিউলিপ বাগানের উদ্বোধনী অনুষ্ঠানে অংশ নেন
নয়াদিল্লি, ১৮ এপ্রিল, ২০২৩
রাষ্ট্রপতি শ্রীমতী দ্রৌপদী মুর্মু হিমাচল প্রদেশের মাসোব্রায় আজ  রাষ্ট্রপতি নিবাসের টিউলিপ বাগানের উদ্বোধনী অনুষ্ঠানে অংশ নিয়েছেন।
২৩ এপ্রিল থেকে জনসাধারণের জন্য খুলে দেওয়া হবে এই টিউলিপ বাগান। এছাড়া, রাষ্ট্রপতি নিবাসের মূল ভবনটিও ঘুরে দেখতে পারবেন জনগণ। এই টিউলিপ বাগানে স্ট্রং গোল্ড, ডেনমার্ক, ভেলমার্ক, জাম্বোপিঙ্ক এবং ল্যাপটপ প্রজাতির টিউলিপের বিপুল সম্ভার রয়েছে।
PG/PM/DM
(Visitor Counter : 49
নির্বাচনকমিশন
কেরল থেকে রাজ্যসভার তিন সদস্যপদ নির্বাচনের নির্ঘন্ট
নয়াদিল্লি, ৩০ মে, ২০১৮
কেরল থেকে নির্বাচিত রাজ্যসভার তিন সদস্যের কার্যকালের মেয়াদ আগামী ১ জুলাই শেষ হচ্ছে। রাজ্যসভার এই তিন বিদায়ী সদস্য হলেন – জয় আব্রাহাম, পি জে কুরিয়েন এবং সি পি নারায়ণন।
নির্বাচন কমিশন কেরল থেকে রাজ্যসভার ঐ তিন পদে দ্বিবার্ষিক নির্বাচনের জন্য নির্ঘন্ট প্রকাশ করেছে। সেই অনুসারে, বিজ্ঞপ্তি জারি হচ্ছে আগামী ৪ জুন । মনোনয়নপত্র জমা দেওয়ার শেষ দিন ১১ জুন । জমা পড়া মনোনয়নগুলি পরীক্ষা করে দেখা হবে ১২ জুন । প্রার্থীপদ প্রত্যহারের শেষ দিন স্থির হয়েছে ১৪ জুন । ভোট গ্রহণ ২১ জুন  সকাল ৯টা থেকে বিকেল ৪টে পর্যন্ত। সেই দিনই বিকেল ৫টায় ভোটগণনা। সমগ্র নির্বাচনী প্রক্রিয়া আগামী ২৫ জুনের মধ্যে শেষ হবে।
নির্বাচন কমিশনের এক প্রেস বিজ্ঞপ্তিতে আজ  একথা জানানো হয়েছে।
CG/BD/SB…
(Visitor Counter : 36
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চল উন্নয়ন মন্ত্রকের উদ্যোগে নন টিম্বার জাতীয় বনজ পণ্যের মূল্য সংযোজন এবং বিপণন নিয়ে ১৫ ডিসেম্বর, ২০২১ থেকে, ১২ ফেব্রুয়ারি ২০২২ পর্যন্ত প্রশিক্ষণ শিবির
নতুন দিল্লি, ১৭ ডিসেম্বর, ২০২১
উত্তর-পূর্বাঞ্চল উন্নয়ন মন্ত্রকের উদ্যোগে নন টিম্বার জাতীয় বনজ পণ্যের মূল্য সংযোজন এবং বিপণন নিয়ে ১৫ ডিসেম্বর, ২০২১ থেকে, ১২ ফেব্রুয়ারি ২০২২ পর্যন্ত প্রশিক্ষণ শিবিরের আয়োজন করা হয়েছে। প্রায় দুমাস চলা এই শিবিরে নন টিম্বার জাতীয় বনজ পণ্যের মূল্য সংযোজন ও বিপণন নিয়ে প্রশিক্ষণ দেয়া হচ্ছে। এনভারমেন্ট ইনফর্মেশন সিস্টেম বা এনভিস, বন ও পরিবেশ মন্ত্রক, আসাম সায়েন্স টেকনোলজি এন্ড এনভায়রনমেন্ট কাউন্সিল, নর্থ ইস্ট ক্যান এন্ড বাম্বু কাউন্সিল যৌথভাবে এই শিবিরের আয়োজন করেছে। গুয়াহাটির নর্থ ইস্ট ক্যান এন্ড বাম্বু কাউন্সিলের ক্যাম্পাসে আয়োজিত এই শিবিরে সংস্থার ম্যানেজিং ডিরেক্টর ডঃ শৈলেন্দ্র চৌধুরী প্রশিক্ষণ কারীদের শুভেচ্ছা জানিয়েছেন।
CG/ SB
(Visitor Counter : 80
অর্থমন্ত্রক
সমাজকল্যাণে তথ্যের ব্যবহার
নয়াদিল্লি, ৪ জুলাই, ২০১৯
দেশের সামাজিক ক্ষেত্র বিশেষ করে, দরিদ্রদের জন্য তথ্যের ব্যবহারে সরকারের পদক্ষেপ করা উচিৎ বলে মন্তব্য করা হয়েছে অর্থনৈতিক সমীক্ষায়। এর একমাত্র কারণ বেসরকারি ক্ষেত্রগুলি মুনাফা না থাকলে তথ্য সংগ্রহে আগ্রহী হয় না। সমীক্ষায় বলা হয়েছে, নাগরিকদের সম্পর্কে প্রশাসনিক, প্রাতিষ্ঠানিক ইত্যাদি বিভিন্ন ধরনের তথ্য মজুত আছে। এইসব তথ্যকে মিলিয়ে নাগরিকদের কাজে লাগাতে পারে সরকার যা জনগণের জন্য কল্যাণ কর্মসূচি রূপায়ণে সাহায্য করবে, বহুধা বিভক্ত বাজারকে সংহত করতে, জন-পরিষেবায় দায়বদ্ধতা বাড়াবে এবং প্রশাসনে নাগরিকদের অংশগ্রহণ বাড়াবে। তবে, জনকল্যাণে এই তথ্য সংগ্রহে গোপনীয়তার দিকটিতেও নজর দেওয়া প্রয়োজন বলে মনে করা হয়েছে সমীক্ষায় এবং প্রাপ্ত তথ্যকে স্বচ্ছতার সঙ্গেই ব্যবহার করার পরামর্শ দেওয়া হয়েছে। জনগণের দ্বারা প্রাপ্ত তথ্যকে জনগণের জন্যই ব্যবহার করতে হবে। এই ক্ষেত্রে গরিব-বড়লোক বৈষম্য করা ঠিক হবে না।
জনকল্যাণে তথ্য সংগ্রহ এবং সংগৃহীত তথ্যের রূপায়ণে সরকারকে হস্তক্ষেপ করতে হবে যাতে সঠিক তথ্য দেওয়া যায় বা কোন ত্রুটি থাকলে তা সংশোধন করা যায়। তথ্যের গোপনীয়তা রক্ষার আইনি পরিকাঠামোর মধ্যেই সেই তথ্যের ব্যবহার করে জনগণের কল্যাণের কাজ করতে হবে সরকারকে। সেই তথ্য ব্যবস্থাই করতে বলা হয়েছে অর্থনৈতিক সমীক্ষায়, যে তথ্য মানুষ সরকারি সংস্থাগুলির সঙ্গে স্বেচ্ছায় ভাগ করে নেয়। তথ্যের ক্ষেত্রে চারটি স্তর আছে – তথ্য সংগ্রহ, সংরক্ষণ, প্রক্রিয়াকরণ এবং তা সঠিক জায়গায় পৌঁছে দেওয়া। ভারতে এই চারটি স্তরেরই উন্নতির অবকাশ আছে। তথ্যের প্রান্তিক খরচ কমেছে, সেইসঙ্গে সমাজকে দেওয়া প্রান্তিক সুযোগ-সুবিধা বেড়েছে অনেকগুণ। সেজন্য তথ্যের ব্যবহার আগের থেকে বেড়েছে।
সমীক্ষায় বলা হয়েছে আধারের মাধ্যমে তথ্য এবং প্রযুক্তিগত বিপ্লবের সামনে ভারত। তথ্য এবং তথ্যের প্রসরণ পথ, দুটিই গুরুত্বপূর্ণ পরিকাঠামো হিসেবে বিবেচনা করতে হবে। তাহলেই প্রযুক্তিগত অগ্রগতির সুবিধা নিতে পারবে ভারত। একইসঙ্গে সমীক্ষায় বলা হয়েছে, ভারতের সংবিধানকে সম্মান করে মানুষের তথ্য, মানুষের জন্য, মানুষের দ্বারা – এটাকেই মন্ত্র করতে হবে সরকারকে।
CG/AP/DM
(Visitor Counter : 111
শ্রমওকর্মসংস্থানমন্ত্রক
সামাজিক নিরাপত্তার চাহিদা মেটাতে এমপ্লয়িজ প্রভিডেন্ট ফান্ড অর্গানাইজেশন এয়ার ইন্ডিয়াকে অনবোর্ড করেছে
নতুন দিল্লি, ২৯ জানুয়ারি, ২০২২
এমপ্লয়িজ প্রভিডেন্ট ফান্ড অর্গানাইজেশন, ইপিএফও কর্মীদের সামাজিক নিরাপত্তার চাহিদা মেটাতে এবার এয়ার ইন্ডিয়াকে অনবোর্ড করেছে। এয়ার ইন্ডিয়া লিমিটেড স্বেচ্ছায় ইপিএফ এবং এমপি অ্যাক্ট ১৯৫২ র ১ এর অধীনে কভার করার জন্য আবেদন করেছে। এটি ১৩ জানুয়ারি, ২০২২-এ গেজেট বিজ্ঞপ্তির মাধ্যমে অনুমোদিত হয়েছে। যা ১ডিসেম্বর, ২০২১ থেকে কার্যকর হবে।
এয়ার ইন্ডিয়ার প্রায় ৭,৪৫৩ জন কর্মচারীকে সামাজিক নিরাপত্তা জনিত সুবিধা প্রদান করা হবে। এজন্য এয়ার ইন্ডিয়া ২০২১ সালের ডিসেম্বর মাসে ইপিএফও- তে আবেদনপত্র জমা দিয়েছিল।
এয়ার ইন্ডিয়ার কর্মচারীরা এখন থেকে নিম্নলিখিত সুবিধাগুলির অধিকারী হবেন।
১) কর্মচারীরা তাদের মজুরির ১২ শতাংশ হারে তাদের ভবিষ্যৎ তহবিল একাউন্টে অতিরিক্ত ২ শতাংশ নিয়োগকর্তার অবদানের মাধ্যমে পাবেন। এর আগে তারা ১৯২৫ সালের প্রভিডেন্ট ফান্ড অ্যাক্টের আওতায় ছিলেন। যেখানে প্রভিডেন্ট ফান্ডে অবদান ছিল ১০ শতাংশ নিয়োগকর্তার এবং বাকি ১০ শতাংশ কর্মচারীর।
২) কর্মচারীদের জন্য এবার থেকে ইপিএফ প্রকল্প ১৯৫২, ইপিএস ১৯৯৫ এবং ইডিএলআই ১৯৭৬ চালু করা হবে।
৩) কর্মচারীদের জন্য ন্যূনতম নিশ্চিত পেনশন হিসাবে ১ হাজার টাকা পাওয়া যাবে। এমনকি কর্মচারীদের মৃত্যুর ক্ষেত্রে পরিবার ও নির্ভরশীলরাও পেনশন পাবেন।
৪) সদস্যের মৃত্যুর ক্ষেত্রে একটি নিশ্চিত বীমা সুবিধা সর্বনিম্ন ২.৫০ লক্ষ এবং সর্বাধিক ৭ লক্ষ টাকা পাওয়া যাবে। এই সুবিধার জন্য ইপিএফও আওতাভুক্ত কর্মীদের কোন প্রিমিয়াম চার্জ করা হয় না।
১৯৫২-৫৩ সাল থেকে এয়ার ইন্ডিয়া এবং ইন্ডিয়ান এয়ারলাইন্স দুটি পৃথক সংস্থা হিসেবে ছিল। যেগুলি প্রভিডেন্ট ফান্ড অ্যাক্ট ১৯২৫-এর আওতায় ছিল। পরবর্তীকালে ২০০৭ সালে দুটি সংস্থা একটি সংস্থায় রূপান্তরিত হয়ে এয়ার ইন্ডিয়া লিমিটেড নাম হয়। সেক্ষেত্রে তারা প্রভিডেন্ট ফান্ড অ্যাক্ট ১৯২৫-এর অধীনে প্রভিডেন্ট ফান্ডের সুবিধা পেত। কিন্তু কোন বিধিবদ্ধ পেনশন স্কিম বা বীমা প্রকল্প ছিল না। ফলে কর্মচারীরা স্ব-অনুদান মূলক বার্ষিক ভিত্তিক পেনশন প্রকল্পে অংশগ্রহণ করতেন।
CG/ SB
(Visitor Counter : 110
প্রতিরক্ষামন্ত্রক
ভারত এবং মাদাগাসকারের প্রতিরক্ষা মন্ত্রী দ্বিপাক্ষিক বৈঠকে সমুদ্রপথের নিরাপত্তা সহযোগিতা নিয়ে আলোচনা করলেন
নয়াদিল্লি, ৬ ফেব্রুয়ারি, ২০২০
প্রতিরক্ষা মন্ত্রী শ্রী রাজনাথ সিং লক্ষ্ণৌতে ‘ডেফএক্সপো, ২০২০’র দ্বিতীয় দিনে দ্বিপাক্ষিক বৈঠক করলেন মাদাগাসকারের প্রতিরক্ষা মন্ত্রী লেফটেন্যান্ট জেনারেল রোকোতোনিরিনা রিচার্ডের সঙ্গে।
আলোচনায় প্রতিরক্ষা মন্ত্রী জোর দেন এই অঞ্চলে সমুদ্রপথ নিরাপত্তা সহযোগিতায় ওপর। তিনি বলেন, সমুদ্র তীরবর্তী দুটি দেশেরই দায়িত্ব আছে নিরাপদ সমুদ্রপথ পরিবেশ সুনিশ্চিত করার যাতে ব্যবসা-বাণিজ্য প্রসারিত হয়।
২০১৮-র মার্চে ভারতের রাষ্ট্রপতির মাদাগাসকার সফরের উল্লেখ করে শ্রী রাজনাথ সিং বলেন, ঐ ঐতিহাসিক সফর দু’দেশের অপূর্ব দ্বিপাক্ষিক সম্পর্ক নিশ্চিত করেছে। তিনি জোর দেন, ঐ সফরের সময় হওয়া সমঝোতাপত্র স্বাক্ষরের ওপর যেখানে দুই দেশের মধ্যে প্রতিরক্ষা সংক্রান্ত সহযোগিতা কাঠামো তৈরি সুনিশ্চিত করার কথা ছিল।
প্রতিরক্ষা মন্ত্রীর আশা, ‘ডেফএক্সপো, ২০২০’ দুই দেশের কাছেই একটি মঞ্চস্বরূপ, যাতে প্রতিরক্ষা সহযোগিতা আরও বাড়বে এবং পারস্পরিক বোঝাপড়ার মাধ্যমে আরও নতুন নতুন ক্ষেত্র আবিষ্কৃত হবে।
লেফটেন্যান্ট জেনারেল রিচার্ড তাঁর মন্তব্যে বলেন, ভারত মহাসাগরে সামুদ্রিক অঞ্চলের নিরাপত্তা বজায় রাখতে ভারতের একটি বড় ভূমিকা আছে। ‘অপারেশন ভ্যানিলা’র জন্য তিনি তাঁর সরকারের গভীর কৃতজ্ঞতা প্রকাশ করেন যে অভিযানে ভারতীয় নৌ-বাহিনী ঘূর্নিঝড় দিয়ানের জন্য দুর্গত মাদাগাসকারবাসীকে সহায়তা দিয়েছিল।
মাদাগাসকারের প্রতিরক্ষা মন্ত্রী এ বছর ২৬শে জুন সে দেশের স্বাধীনতা দিবস অনুষ্ঠানে যোগ দেওয়ার জন্য প্রতিরক্ষা মন্ত্রীকে আমন্ত্রণ জানান।
CG/AP/DM
(Visitor Counter : 72
সারওরসায়নমন্ত্রক
যুবসমাজকে বিভিন্ন ধরনের ব্যবসার কাজে প্রশিক্ষিত করে তুলতে আইটিআই – এর সঙ্গে চুক্তি স্বাক্ষর ন্যাশনাল ফার্টিলাইজার্স লিমিটেডের
নয়াদিল্লি, ১০ জুন, ২০২০
কেন্দ্রীয় সরকারের স্কিল ইন্ডিয়া উদ্যোগকে আরও এগিয়ে নিয়ে যেতে কেন্দ্রীয় সার দপ্তরের অধীন রাষ্ট্রায়ত্ত সংস্থা ন্যাশনাল ফার্টিলাইজার্স্ লিমিটেড  বিভিন্ন ধরনের ব্যবসার কাজে যুবক যুবতীদের প্রশিক্ষিত করে তুলতে শিল্প প্রশিক্ষণ প্রতিষ্ঠান বা আইটিআই-গুলির সঙ্গে চুক্তি স্বাক্ষর করেছে। আইটিআই-গুলির সঙ্গে এ ধরনের চুক্তি স্বাক্ষরের উদ্দেশ্য হ’ল – ভারী ও প্রক্রিয়াকরণ শিল্প ক্ষেত্রে যুবসম্প্রদায়ের কর্মসংস্থানের সুযোগ বাড়ানো।
রাষ্ট্রায়ত্ত এই সংস্থার পাঞ্জাবের নানগালে যে উৎপাদন কারখানাটি রয়েছে, তার সঙ্গে আইটিআই নানগালের সমঝোতাপত্র স্বাক্ষরিত হয়েছে। এই সমঝোতা অনুযায়ী, যুবসমাজের মধ্যে কর্মসংস্থান বাড়ানোর জন্য দ্বৈত প্রশিক্ষণ দেওয়া হবে। আইটিআই-তে পঠন-পাঠন সংক্রান্ত প্রশিক্ষণ কর্মসূচি ছাড়াও নানগাল সার উৎপাদন কারখানায় প্রশিক্ষিতদের হাতে কলমে কাজ শেখানো হবে।
উল্লেখ করা যেতে পারে, নানগালের আইটিআই প্রতিষ্ঠানটি পাঞ্জাবের অন্যতম পুরনো শিল্প প্রশিক্ষণ প্রতিষ্ঠান। আইটিআই – এর সঙ্গে কোনও রাষ্ট্রায়ত্ত সংস্থার এ ধরনের সমঝোতা রাজ্যে এই প্রথম।
ন্যাশনাল ফার্টিলাইজার্স লিমিটেডের পাঞ্জাব ছাড়াও হরিয়ানা ও মধ্যপ্রদেশে মোট ৫টি গ্যাস-ভিত্তিক অ্যামোনিয়া – ইউরিয়া উৎপাদন কারখানা রয়েছে।
(CG/BD/SB
ক্রেতা, খাদ্যএবংগণবন্টনমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্য কর্মসূচি রূপায়ণ
ধান সংগ্রহের পরিমাণ গত বছরের তুলনায় ২১.২৭ শতাংশ বৃদ্ধি
খরিফ বিপণন মরশুমের খাদ্যশস্য সংগ্রহ করার ফলে প্রায় ২৪.০২ লক্ষ ধান চাষি লাভবান হয়েছেন
নয়াদিল্লী, ১৫ নভেম্বর, ২০২০
চলতি ২০২০-২১ খরিফ বিপণন মরশুমে ন্যূনতম সহায়ক মূল্য কর্মসূচির আওতায় কৃষকদের এই কর্মসূচির সুবিধা প্রদান করে সরকার ২০২০-২১ খরিফ মরশুমি শস্য সংগ্রহ অভিযান অব্যাহত রেখেছে।
পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখন্ড, তামিলনাড়ু, চন্ডীগড়, জম্মু ও কাশ্মীর, কেরালা, গুজরাত এবং অন্ধ্রপ্রদেশ থেকে ১৪ই নভেম্বর পর্যন্ত চলতি খরিফ মরশুমে ২৭৯.৫৬ লক্ষ মেট্রিক টন ধান কেনা হয়েছে। গত বছর সংশ্লিষ্ট রাজ্যগুলি থেকে ২৩০.৫২ লক্ষ মেট্রিক টন ধান কেনা হয়েছিল। গতবারের তুলনায় এবার ২১.২৭ শতাংশ বেশি ধান কেনা হয়েছে। এরমধ্যে পাঞ্জাব থেকেই ধান কেনা হয়েছে ১৯৪.৬৩ লক্ষ মেট্রিক টন।
চলতি খরিফ বিপণন মরশুমে সংশ্লিষ্ট রাজ্যের ২৪.০২ লক্ষ কৃষকের কাছ থেকে এই ধান কেনা হয়েছে। এরফলে ৫২৭৮১.৪২ কোটি টাকা কৃষকদের দেওয়া হয়েছে। অন্যান্য রাজ্যগুলি থেকে প্রস্তাব পাওয়ার ভিত্তিতে ৪৫.১০ লক্ষ মেট্রিক টন ডাল কেনার অনুমতি দেওয়া হয়েছে। চলতি খরিফ বিপণন মরশুমে তামিলনাড়ু, কর্ণাটক, মহারাষ্ট্র, তেলেঙ্গানা, গুজরাত, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্পের আওতায় তৈলবীজ কেনার প্রক্রিয়া চলছে। এছাড়াও অন্ধ্রপ্রদেশ, কর্ণাটক, তামিলনাড়ু এবং কেরালা থেকে ১.২৩ লক্ষ মেট্রিক টন নারকেলের শুকনো শাঁস কেনার অনুমতি দেওয়া হয়েছে। এর পাশাপাশি অন্যান্য রাজ্য ও কেন্দ্রশাসিত অঞ্চল থেকে ডাল, তৈলবীজ এবং নারকেলের শুকনো শাঁস কেনার প্রস্তাব এলে সরকার তা অনুমতি দেবে।
১৪ই নভেম্বর পর্যন্ত সরকার তার নির্ধারিত নোডাল এজেন্সির মাধ্যমে ৫৮৬০২.৬৮ মেট্রিক টন মুগ, উর্দ, সয়াবিন এবং চীনা বাদাম কিনেছে। তামিলনাডু, মহারাষ্ট্র, গুজরাত, হরিয়ানা এবং রাজস্থানের ৩৩ হাজার ৯৫৯ জন কৃষকের কাছ থেকে ৩১৫.৬৩ কোটি টাকা ন্যূনতম সহায়ক মূল্য দিয়ে এই সামগ্রী সংগ্রহ করা হয়েছে। একইভাবে ১৪ই নভেম্বর পর্যন্ত কর্ণাটক এবং তামিলনাডু ৩ হাজার ৯৬১ জন কৃষকের কাছ থেকে ৫২.৪০ কোটি টাকা ন্যূনতম সহায়ক মূল্য দিয়ে ৫ হাজার ৮৯ মেট্রিক টন নারকেলের শুকনো শাঁস কেনা হয়েছে। গত বছর এই সময় সংশ্লিষ্ট রাজ্য থেকে মাত্র ২৯৩.৩৪ মোট্রিক টন নারকেলের শুকনো শাঁস কেনা হয়েছিল। ন্যূনতম সহায়ক মূল্যের আওতায় তুলোর বীজ কেনার প্রক্রিয়া চলছে। পাঞ্জাব, হরিয়ানা, রাজস্থান, মধ্যপ্রদেশ, তেলেঙ্গানা, অন্ধ্রপ্রদেশ, মহারাষ্ট্র এবং গুজরাত থেকে এই কেনার প্রক্রিয়া সুষ্ঠুভাবেই চলছে। ১৪ই নভেম্বর পর্যন্ত সংশ্লিষ্ট রাজ্যের ২ লক্ষ ৮৬ হাজার ৫৪৭ জন কৃষকের কাছ থেকে ৪১৮৭.০৫ কোটি টাকা দিয়ে ১৪ লক্ষ ৬৫ হাজার ৮৪৭ কাপাস তুলোর গাঁট কেনা হয়েছে।
মৎস্য ও পশু পালন এবং দুগ্ধশিল্প মন্ত্রক
এমএসএমই ক্ষেত্রকে উজ্জীবিত করে গ্রামীণ অর্থনীতির পালে আরও হাওয়া লাগাতে এযাবৎকালের প্রথম ঋণ নিশ্চয়তা প্রকল্প আনা হচ্ছে
নতুন দিল্লি ২০ জুলাই ২০২৩
মৎস, পশুপালন ও ডেয়ারী মন্ত্রকের পশুপালন ও ডেয়ারী বিভাগ পশুপালন পরিকাঠামো উন্নয়ন তহবিলের আওতায় একটি ঋণ নিশ্চয়তা প্রকল্প কার্যকর করছে। ক্ষুদ্র, অতিক্ষুদ্র ও মাঝারি শিল্পক্ষেত্রকে আরও সহজে ঋণ দিতে এই ব্যবস্থা চালু হচ্ছে। এই প্রকল্প কার্যকর করার জন্য ডিএএইচডি ৭৫০ কোটি টাকার ঋণ নিশ্চয়তা তহবিল ট্রাস্ট তৈরি করেছে। এখান থেকে এমএসএমই-গুলিকে একসঙ্গে ২৫ শতাংশ পর্যন্ত ঋণ নিশ্চয়তা প্রদান করা হবে।
এই ঋণ নিশ্চয়তা প্রকল্পের মূল উদ্দেশ্য হল, ঋণ প্রদানকারীরা যেন প্রকল্পের ওপর যথাযথ গুরুত্ব দেয় তা নিশ্চিত করা। ঋণ নিশ্চয়তা তহবিল ট্রাস্ট স্থাপনের বিষয়টি প্রধানমন্ত্রীর আত্মনির্ভর ভারত অভিযানের আওতায় অনুমোদিত হয়েছে। বিভিন্ন বেসরকারী সংস্থা, এমএসএমই কৃষক উৎপাদকসংস্থা ঋণ গ্রহণের জন্য যে বিষয়গুলির ওপর গুরুত্ব দিচ্ছে তা হল দুগ্ধজাত পণ্য প্রক্রিয়াকরণ ব্যবস্থার উন্নয়ন, মাংস প্রক্রিয়াকরণ পরিকাঠামো উন্নয়ন, পশুদের জন্য প্রতিষেধক ও ওষুধ তৈরির সুবিধা, পশুখাদ্য কারখানা ইত্যাদি।
ঋণ নিশ্চয়তা প্রকল্পটি এমএসএমই অংশগ্রহণের মাধ্যমে বিশেষভাবে সম্প্রসারিত হচ্ছে এবং এরফলে গ্রামীণ অর্থনীতির পালে আরও হাওয়া লাগবে বলে আশা।
এএইচআইডিএফ প্রকল্পের মূল বিষয়গুলি হল
১) সুদের হারে ৩ শতাংশ পর্যন্ত ছাড়
২) যেকোনও নির্দিষ্ট ব্যঙ্ক থেকে প্রকল্পের মোট ব্যয়ে ৯০ শতাংশ পর্যন্ত ঋণ ।
বিস্তারিত জানতে দেখুন https://dahd.nic.in/ and https://ahidf.udyamimitra.in/ এই ওয়েবসাইটটি।
(CG / PM /AG
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৫১ কোটি ৫৭ লক্ষ ছাড়িয়েছে
দেশে গত ২৪ ঘন্টায় ৮৯ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৬.৯৮ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ৫৯ হাজার ৬৩২
দেশে সুস্পষ্টভাবে করোনায় আক্রান্তের সংখ্যা বর্তমানে ৫ লক্ষ ৯০ হাজার ৬১১
সাপ্তাহিক-ভিত্তিতে আক্রান্তের হার বর্তমানে ৬.৭৭ শতাংশ
নতুন দিল্লি, ৯ জানুয়ারি, ২০২২
দেশে গত ২৪ ঘন্টায় ৮৯ লক্ষ ২৮ হাজার ৩১৬টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৫১ কোটি ৫৭ লক্ষ ৬০ হাজার ৬৪৫।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৮৮,৮৫৬
|
|
দ্বিতীয় ডোজ
|
|
৯৭,৪১,০০৪
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৮৭,১৫৩
|
|
দ্বিতীয় ডোজ
|
|
১,৬৯,৬৯,৭২৬
|
|
১৫-১৮ বছর বয়সী
|
|
প্রথম ডোজ
|
|
২,২৯,৪৯,৭৮০
|
|
১৮-৪৪ বছর বয়সী
|
|
প্রথম ডোজ
|
|
৫১,৩৭,২১,৭০৭
|
|
দ্বিতীয় ডোজ
|
|
৩৫,১৩,২৪,০০৯
|
|
৪৫-৫৯ বছর বয়সী
|
|
প্রথম ডোজ
|
|
১৯,৬০,৬৮,১৮০
|
|
দ্বিতীয় ডোজ
|
|
১৫,৫৯,৫৩,৯৩০
|
|
৬০ বছরের বেশি বয়সী
|
|
প্রথম ডোজ
|
|
১২,২২,৪৬,১৪৩
|
|
দ্বিতীয় ডোজ
|
|
৯,৮০,১০,১৫৭
|
|
মোট
|
|
১,৫১,৫৭,৬০,৬৪৫
দেশে গত ২৪ ঘন্টায় করোনা মুক্ত হয়েছেন ৪০ হাজার ৮৬৩ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৪৪ লক্ষ ৫৩ হাজার ৬০৩।
জাতীয় স্তরে সুস্থতার হার বর্তমানে ৯৬.৯৮ শতাংশ।
দেশে গত ২৪ ঘন্টায় নতুন করে আক্রান্তের সংখ্যা ১ লক্ষ ৫৯ হাজার ৬৩২।
দেশে সুস্পষ্টভাবে করোনায় আক্রান্তের সংখ্যা বর্তমানে ৫ লক্ষ ৯০ হাজার ৬১১, যা মোট আক্রান্তের ১.৬৬ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৫ লক্ষ ৬৩ হাজার ৫৬৬টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৬৯ কোটি ৩৪ হাজার ৫২৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ৬.৭৭ শতাংশ। একইভাবে, দৈনিক-ভিত্তিতে আক্রান্তের হার ১০.২১ শতাংশ।
(CG/BD/AS/
প্রধানমন্ত্রীরদপ্তর
কন্নড় গায়ক শিবমোগা সুবান্নার প্রয়াণে প্রধানমন্ত্রীর শোক প্রকাশ
নয়াদিল্লি, ১২ আগস্ট ২০২২
প্রধানমন্ত্রী শ্রী নরেন্দ্র মোদী বিশিষ্ট কন্নড় গায়ক শিবমোগা সুবান্নার প্রয়াণে শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন, “যাঁরা কন্নড় সঙ্গীত ভালোবাসেন, তাঁদের কাছে শিবমোগা সুবান্না একটি জনপ্রিয় নাম। তাঁর বিভিন্ন কাজ প্রশংসিত হয়েছে। বর্তমান প্রজন্মকে ভালো ভালো কন্নড় কবিতার সঙ্গে পরিচয় করাতে তাঁর উদ্যোগ প্রশংসার দাবিদার। শিবমোগা সুবান্নার প্রয়াণে আমি মর্মাহত। তাঁর পরিবার-পরিজন এবং গুণমুগ্ধদের সমবেদনা জানাই। ওঁ শান্তি!”
PG/CB/DM/
(
স্বাস্থ্যওপরিবারকল্যাণমন্ত্রক
প্রধানমন্ত্রী জাতির উদ্দেশে স্বাধীনতা দিবসের ভাষণে কোভিডের বিরুদ্ধে দেশের অদম্য লড়াইকে কুর্নিশ জানিয়েছেন
জাতীয় ডিজিটাল স্বাস্থ্য মিশনের কথা ঘোষণা করেছেন
নয়াদিল্লি, ১৫ আগস্ট, ২০২০
বর্তমান কোভিড-১৯ মহামারী পরিস্থিতি এবং এই সঙ্কট মোকাবিলায় ভারতের পর্যায়ক্রমিক তথা সক্রিয় প্রয়াস, যেগুলি ভারতকে আত্মনির্ভর করে তুলেছে - সেই সমস্ত কথা ৭৪তম স্বাধীনতা দিবসে জাতির উদ্দেশে ভাষণে প্রধানমন্ত্রী উল্লেখ করেন। শ্রী মোদী স্বাস্থ্যক্ষেত্রে কেন্দ্রীয় সরকারের সাফল্যের কথাগুলিও তুলে ধরেন।
করোনা ভাইরাসের দরুণ যে সমস্ত ব্যক্তি প্রয়াত হয়েছেন, তাঁদের পরিবারগুলির প্রতি সমবেদনা জানিয়ে শ্রী মোদী বলেন, ভারতের করোনা সেনানীদের প্রশংসা জানানো প্রয়োজন। এঁরা সকলেই 'সেবা পরম ধর্ম' – এই মন্ত্রকে আত্মস্থ করে দৃষ্টান্তমূলক প্রয়াসের নজির রেখেছেন। প্রধানমন্ত্রী দেশবাসীকে পুনরায় আশ্বস্ত করে বলেন, “আমরা করোনার বিরুদ্ধে জয়ী হব। অদম্য ইচ্ছাশক্তিই আমাদের জয়ের পথে এগিয়ে নিয়ে যাবে।”
কোভিড-১৯ মহামারীর মধ্যে আত্মনির্ভরতা অর্জনের লক্ষ্যে প্রধানমন্ত্রী আত্মনির্ভর ভারত গড়ে তুলতে দেশবাসীর মানসিক চেতনার কথা উল্লেখ করেন। তিনি বলেন, দেশে এখন পিপিই কিট, এন-৯৫ মাস্ক, ভেন্টিলেটর প্রভৃতি তৈরি হচ্ছে। এক সময় এই চিকিৎসা সামগ্রীগুলি দেশীয় পদ্ধতিতে উৎপাদনের ব্যবস্থা ছিল না। বিপুল সংখ্যায় গুণগত মানের এ ধরনের সামগ্রী উৎপাদনে ভারতের সক্ষমতা 'ভোকাল ফর লোকাল' মতবাদকে প্রতিফলিত করে।
লালকেল্লার প্রাকার থেকে আজ জাতির উদ্দেশে ভাষণে কোভিড-১৯ নমুনা পরীক্ষার ক্ষেত্রে ভারতের ধারাবাহিক অগ্রগতির কথা বিশেষভাবে উল্লেখ করেন। তিনি বলেন, দেশে গত জানুয়ারির গোড়ায় নমুনা পরীক্ষাগারের সংখ্যা ১টি থেকে বেড়ে এখন ১,৪০০-র বেশি হয়েছে। "আমরা আগে দৈনিক ভিত্তিতে কেবল ৩০০টি করে নমুনা পরীক্ষা করেছি; কিন্তু আজ আমরা দৈনিক ৭ লক্ষের বেশি নমুনা পরীক্ষা করছি। খুব অল্প সময়ের মধ্যেই আমরা এই বিরাট সাফল্য অর্জন করেছি,” বলে শ্রী মোদী উল্লেখ করেন। শ্রী মোদী এবারের স্বাধীনতা দিবসের ভাষণে করোনা টিকা উদ্ভাবনের ক্ষেত্রে ভারতের রণকৌশলের কথাও উল্লেখ করেন। তিনি বলেন, বিজ্ঞানীরা দৃঢ় ও অদম্য মানসিকতা নিয়ে টিকা উদ্ভাবনের কাজ করে চলেছেন। বর্তমানে তিনটি টিকা গুণমান যাচাইয়ের বিভিন্ন পর্যায়ে রয়েছে। বিজ্ঞানীরা টিকার ব্যাপারে সবুজ সঙ্কেত দিলেই বিপুল পরিমাণে উৎপাদন প্রক্রিয়া শুরু হবে। তিনি আরও জানান, করোনা ভাইরাসের টিকা উৎপাদন ও তার বন্টনের জন্য ইতিমধ্যেই একটি নীল নকশা তৈরি হয়েছে।
চিকিৎসা-শিক্ষা ও স্বাস্থ্য পরিকাঠামো ক্ষেত্রের মানোন্নয়নে দেশের নিরন্তর প্রয়াসের কথা উল্লেখ করে প্রধানমন্ত্রী বলেন, এইমস-এর ধাঁচে গড়ে ওঠা নতুন চিকিৎসা প্রতিষ্ঠান ও মেডিকেল কলেজগুলি চিকিৎসা পরিকাঠামো ব্যবস্থাকে আরও মজবুত করতে সাহায্য করবে। ইতিমধ্যেই এমবিবিএস এবং এমডি কোর্সে ৪৫ হাজারের বেশি আসন তৈরি করা হয়েছে। 'আয়ুষ্মান ভারত' স্বাস্থ্য ও রোগীকল্যাণ কেন্দ্রগুলির ভূমিকার প্রশংসা করে প্রধানমন্ত্রী বলেন, এই কেন্দ্রগুলি চলতি মহামারীর সময় কোভিড বহির্ভূত চিকিৎসা পরিষেবা অব্যাহত রেখেছে। দেশে ১ লক্ষ ৫০ হাজার স্বাস্থ্য ও রোগীকল্যাণ কেন্দ্র গড়ে তোলা প্রসঙ্গে শ্রী মোদী জানান, ইতিমধ্যেই এ ধরনের এক-তৃতীয়াংশ কেন্দ্র চালু হয়েছে। তিনি আশা প্রকাশ করেন, স্বাস্থ্যক্ষেত্রে পরিষেবার মানোন্নয়নে আয়ুষ্মান ভারত প্রধানমন্ত্রী জন-আরোগ্য যোজনা গুরুত্বপূর্ণ ভূমিকা নেবে।
জাতীয় ডিজিটাল স্বাস্থ্য মিশনের কথা ঘোষণা করে প্রধানমন্ত্রী বলেন, প্রত্যেক নাগরিককে অভিনব স্বাস্থ্য পরিষেবা সংক্রান্ত আইডি বা পরিচিতি সংখ্যা দেওয়া হবে। এর ফলে, সংশ্লিষ্ট ব্যক্তির আইডি-তে রোগ, ডায়াগনসিস, সর্বশেষ ফলাফল প্রভৃতির কথা উল্লেখ থাকবে। অভিন্ন এক তথ্যভাণ্ডার ব্যবস্থার মাধ্যমে এই কর্মকাণ্ড পরিচালিত হবে।
(CG/BD/DM